Publication: Magyar Közlöny
Issue: MK-2002-25 (Year: 2002, Number: 25)
Era: 1990-2004
Section: Az Alkotmánybíróság a 2/1993. (I. 22.) AB határozatában kifejtette: „A szabad mandátum lényege, hogy a
Paragraph Index: 337

Az Alkotmánybíróság a 2/1993. (I. 22.) AB határozatában kifejtette: „A szabad mandátum lényege, hogy a képviselõ és a választók közötti jogi függõség a választás után megszûnik. A képviselõ tehát nem utasítható és a képviselõ egyetlen kérdésben sem köteles a választók véleményét kikérni. A képviselõ a parlamentben szabadon, meggyõzõdése és lelkiismerete alapján foglal állást, adja le szavazatát. Tevékenységéért és szavazatáért a választók a megbízatás ideje alatt felelõsségre nem vonhatják, azaz mandátuma a parlament teljes idejére szól, a választók által meg nem rövidíthetõ. A képviselõ és a választók kapcsolata politikai természetû, azaz a felelõsség csak a választások során jelenhet meg abban a formában, hogy a választók bizalmát elvesztõ képviselõt nem választják meg újból, illetõleg a mögötte álló pártot nem támogatják szavazataikkal.” (ABH 1993, 33., 38.) Mindezek alapján az Alkotmánybíróság megállapította az ítélt dolgot (res iudicata) az országgyûlési képviselõk visszahívásával kapcsolatos indítvány ügyében, és az indítványnak a mulasztásban megnyilvánuló alkotmánysértésre vonatkozó részében az eljárást megszüntette.

Source: https://magyarkozlony.hu/hivatalos-lapok/8c1a15576d87df1c2fe83569bacb3f1b5b3acf02/dokumentumok/ca409924d0f148e248f83ab72e2566737b3795fa/letoltes